
บันทึกข้อความ
ส่วนราชการ  งานการเจ้าหน้าที่  สำนักงานปลัดองค์การบริหารส่วนตำบล
ที่  นศ 82301/
ว 441


  
วันที่   29  มิถุนายน  2563
เรื่อง  แจ้งประกาศหลักเกณฑ์การประเมินผลการปฏิบัติงานของพนักงานส่วนตำบล (ฉบับที่ 2) 
...............................................................................................................................................................................เรียน  พนักงานส่วนตำบลและลูกจ้างประจำทุกท่าน


ตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล แก้ไขเพิ่มเติม พ.ศ. 2563 ลงวันที่ 4 มิถุนายน 2563 ได้แก้ไขและยกเลิกประกาศบางข้อเกี่ยวกับการประเมินผลการปฏิบัติงานของพนักงานส่วนตำบล นั้น


บัดนี้ นายกองค์การบริหารส่วนตำบลห้วยปริก ได้เห็นชอบหลักเกณฑ์และ วิธีการประเมินและได้ลงนามในประกาศหลักเกณฑ์และวิธีการประเมินผลการปฏิบัติงานของพนักงานส่วนตำบล พนักงานครูองค์การบริหารส่วนตำบล ลูกจ้างประจำ และพนักงานจ้าง (ฉบับที่ 2)แล้ว จึงส่งประกาศ ฯ มาเพื่อแจ้งให้พนักงานส่วนตำบล และลูกจ้างประจำ ทราบเพื่อถือปฏิบัติ 


จึงเรียนมาเพื่อโปรดทราบและถือปฏิบัติโดยเคร่งครัดต่อไป
                        สุภาวรรณ
(นางสุภาวรรณ  ทองอินทร์แก้ว)
                               นักทรัพยากรบุคคลชำนาญการ

ประกาศองค์การบริหารส่วนตำบลห้วยปริก
เรื่อง  หลักเกณฑ์และวิธีการประเมินผลการปฏิบัติงานของพนักงานส่วนตำบล
พนักงานครูองค์การบริหารส่วนตำบล ลูกจ้างประจำ และพนักงานจ้าง
(ฉบับที่ 2)
-------------------------------

ประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล แก้ไขเพิ่มเติม พ.ศ. 2563 ลงวันที่ 4 มิถุนายน 2563  โดยคณะกรรมการพนักงานส่วนตำบลจังหวัดนครศรีธรรมราช ได้แก้ไขและยกเลิกประกาศบางข้อเกี่ยวกับการประเมินผลการปฏิบัติงานของพนักงานส่วนตำบล

     ดังนั้น เพื่อให้การประเมินผลการปฏิบัติงานของพนักงานส่วนตำบลห้วยปริกเป็นไปด้วยความเรียบร้อย และสอดคล้องกับประกาศหลักเกณฑ์ของคณะกรรมการพนักงานส่วนตำบลจังหวัดนครศรีธรรมราช องค์การบริหารส่วนตำบลห้วยปริก จึงแก้ไขประกาศหลักเกณฑ์และวิธีการประเมินผลการปฏิบัติงานของพนักงานส่วนตำบล พนักงานครูองค์การบริหารส่วนตำบล  ลูกจ้างประจำ และพนักงานจ้าง รอบการประเมินครั้งที่ 2/2563 ลงวันที่ 30 มีนาคม 2563  ดังนี้
1. ประกาศนี้เรียกว่า “ประกาศองค์การบริหารส่วนตำบลห้วยปริก เรื่อง  หลักเกณฑ์และวิธีการประเมินผลการปฏิบัติงานของพนักงานส่วนตำบล พนักงานครูองค์การบริหารส่วนตำบล ลูกจ้างประจำ และพนักงานจ้าง ฉบับที่ 2”
2. ประกาศนี้ให้ใช้บังคับในรอบการประเมิน 1 เมษายน – 30 กันยายน 2563
3. ให้ยกเลิกความในประกาศองค์การบริหารส่วนตำบลห้วยปริก เรื่อง หลักเกณฑ์และวิธีการประเมินผลการปฏิบัติงานของพนักงานส่วนตำบลของพนักงานส่วนตำบล พนักงานครูองค์การบริหารส่วนตำบล  ลูกจ้างประจำ และพนักงานจ้าง รอบการประเมินครั้งที่ 2/2563 ลงวันที่ 30 มีนาคม 2563  ข้อ 3.1 และให้ใช้ข้อความต่อไปนี้แทน 
1.1 การประเมินผลการปฏิบัติงานของพนักงานส่วนตำบล
1. ให้คำนึงถึงระบบการบริหารผลงาน (Performance Management) โดยผลักดันให้ผลการปฏิบัติราชการของส่วนราชการบรรลุเป้าหมาย โดยเชื่อมโยงเป้าหมายผลการปฏิบัติราชการในระดับองค์การ หน่วยงาน และระดับบุคคลเข้าด้วยกัน  และสามารถวัดผลการปฏิบัติงานของพนักงานส่วนตำบล  ต้องมีหลักฐาน  ตัวชี้วัดที่ชัดเจน  และเป็นรูปธรรม  มีองค์ประกอบการประเมินและสัดส่วนคะแนน  แบ่งเป็น 2 ส่วน ได้แก่
(1) ผลสัมฤทธิ์ของงาน (ไม่น้อยกว่าร้อยละ 70 ) โดยประเมินผลจากปริมาณผลงานคุณภาพของงาน ความรวดเร็วหรือความตรงต่อเวลาที่กำหนด หรือความประหยัดหรือความคุ้มค่าของการใช้ทรัพยากร (พนักงานส่วนตำบลที่อยู่ในระหว่างการทดลองปฏิบัติหน้าที่ราชการ กำหนด ร้อยละ 50)
2) พฤติกรรม.../
2
 (2) พฤติกรรมการปฏิบัติราชการ (ร้อยละ 30 ) ประกอบด้วยการประเมินสมรรถนะหลัก สมรรถนะประจำผู้บริหาร และสมรรถนะประจำสายงาน (พนักงานส่วนตำบลที่อยู่ในระหว่างการทดลองปฏิบัติหน้าที่ราชการ กำหนด ร้อยละ 50)
2. หลักเกณฑ์และวิธีการประเมินผลสัมฤทธิ์ของงาน และพฤติกรรมการปฏิบัติราชการหรือสมรรถนะ ให้เป็นไปตามหลักการของมาตรฐานทั่วไป ที่ ก.จ.  ก.ท. และ ก.อบต. กำหนด ได้แก่
(1)  การประเมินผลสัมฤทธิ์ของงาน เป็นการจัดทำข้อตกลงระหว่างผู้ประเมินกับผู้รับการประเมิน เกี่ยวกับการมอบหมายโครงการ/งาน/กิจกรรมในการปฏิบัติราชการ โดยกำหนดตัวชี้วัดผลการปฏิบัติงานและค่าเป้าหมาย ให้กำหนดความสำเร็จไม่น้อยกว่า 2 ผลงานต่อครั้ง  สำหรับพนักงานส่วนตำบลที่ได้รับการแต่งตั้งให้ดำรงตำแหน่งหรือระดับที่สูงขึ้น โดยมีการนำเสนอวิสัยทัศน์ หรือข้อเสนอในการพัฒนางาน ให้นำวิสัยทัศน์หรือข้อเสนอในการพัฒนางานดังกล่าวมากำหนดเป็นองค์ประกอบ  การประเมินผลสัมฤทธิ์ของงานในการประเมินครั้งนั้นและครั้งถัดไปจนกว่าจะได้ผลสำเร็จตามตัวชี้วัดที่เสนอในวิสัยทัศน์หรือข้อเสนอ
(2) พฤติกรรมการปฏิบัติราชการหรือสมรรถนะ เป็นการระบุจำนวนสมรรถนะที่ใช้ในการประเมินผลการปฏิบัติราชการ  ประกอบด้วย สมรรถนะหลัก 5 ด้าน สมรรถนะประจำสายงาน 3 ด้าน และสมรรถนะประจำบริหาร 4 ด้าน

3. ระดับผลการประเมินในการประเมินผลการปฏิบัติราชการขององค์การบริหารส่วนตำบลห้วยปริก จัดกลุ่มคะแนนผลการประเมินเป็น 5 ระดับ ได้แก่ 
ระดับดีเด่น
ช่วงคะแนนประเมินตั้งแต่ร้อยละ 90 ขึ้นไป


        ระดับดีมาก
ช่วงคะแนนประเมินตั้งแต่ร้อยละ 80 แต่ไม่ถึงร้อยละ 90
ระดับดี

ช่วงคะแนนประเมินตั้งแต่ร้อยละ 70 แต่ไม่ถึงร้อยละ 80
ระดับพอใช้
ช่วงคะแนนประเมินตั้งแต่ร้อยละ 60 แต่ไม่ถึงร้อยละ 70
ระดับต้องปรับปรุง
ช่วงคะแนนประเมินต่ำกว่าร้อยละ 60
2. แบบประเมินผลการปฏิบัติงาน ให้นำแบบประเมินผลการปฏิบัติงานของพนักงานส่วนท้องถิ่นตามที่ ก.อบต.กำหนดโดยอนุโลม 


           ประกาศ  ณ  วันที่  25  มิถุนายน  พ.ศ.  ๒๕63

